ПРЕГЛЕД ОДРЕДБЕ ЗАКОНА О ЈАВНОМ БЕЛЕЖНИШТВУ КОЈА СЕ ДОПУЊУЈЕ

Члан 93.

Јавни бележник потврђује (солемнизује) приватну исправу када је то законом одређено.

У облику јавнобележнички потврђене (солемнизоване) исправе закључују се нарочито:

1) уговор о промету непокретности;

2) уговор о хипотеци и заложна изјава ако не садрже изричиту изјаву обвезаног лица да се на основу уговора о хипотеци, односно заложне изјаве, може, ради остварења дуговане чинидбе, по доспелости обавезе непосредно спровести принудно извршење;

3) уговор којим се заснивају стварне и личне службености~~.~~;

4) УГОВОР О ЗАЈМУ НОВЦА ИЗМЕЂУ ФИЗИЧКИХ ЛИЦА У ИЗНОСУ ОД 10.000 ЕВРА И ВИШЕ ПО СРЕДЊЕМ КУРСУ НАРОДНЕ БАНКЕ СРБИЈЕ НА ДАН ПОТВРЂИВАЊА (СОЛЕМНИЗАЦИЈЕ).

ЈАВНИ БЕЛЕЖНИК КОЈИ ЈЕ ПОТВРДИО (СОЛЕМНИЗОВАО) УГОВОР О ЗАЈМУ НОВЦА ИЗ СТАВА 2. ТАЧКА 4) ДУЖАН ЈЕ ДА ОВЕРЕН ПРЕПИС ТОГ УГОВОРА ОДМАХ ДОСТАВИ УПРАВИ ЗА СПРЕЧАВАЊЕ ПРАЊА НОВЦА ПРЕКО РЕГИСТРА КОЈИ РАЗВИЈА И ОДРЖАВА МИНИСТАРСТВО ПРАВДЕ.

У РЕГИСТАР О УГОВОРИМА О ЗАЈМУ НОВЦА ИЗ СТАВА 2. ТАЧКА 4) ОВОГ ЧЛАНА ЈАВНИ БЕЛЕЖНИК ЈЕ ДУЖАН ДА УПИШЕ ИДЕНТИФИКАЦИОНЕ ПОДАТКЕ О ЗАЈМОДАВЦУ И ЗАЈМОПРИМЦУ (ИМЕ И ПРЕЗИМЕ, ЈЕДИНСТВЕНИ МАТИЧНИ БРОЈ ГРАЂАНА, АДРЕСУ ПРЕБИВАЛИШТА ИЛИ БОРАВИШТА), КАО И ПОДАТКЕ О ИЗНОСУ ЗАЈМА, РОКУ ВРАЋАЊА И ВАЛУТИ НОВЦА.