**ПРЕДЛОГ ЗАКОНА**

**О ДОПУНИ ЗАКОНА О ЈАВНОМ БЕЛЕЖНИШТВУ**

**Члан 1.**

У Закону о јавном бележништву („Службени гласник РС”, бр. 31/11, 85/12, 19/13, 55/14 – др. закон, 93/14 – др. закон, 121/14, 6/15 и 106/15) у члану 93. став 2. тачка 3) после речи: „службености”, тачка се замењује тачком и запетом и додаје тачка 4) која гласи:

„4) уговор о зајму новца између физичких лица у износу од 10.000 евра и више по средњем курсу Народне банке Србије на дан потврђивања (солемнизације).”.

После става 2. додају се ст. 3. и 4. који гласе:

„Јавни бележник који је потврдио (солемнизовао) уговор о зајму новца из става 2. тачка 4) дужан је да оверен препис тог уговора одмах достави Управи за спречавање прања новца преко регистра који развија и одржава Министарство правде.

У регистар о уговорима о зајму новца из става 2. тачка 4) овог члана јавни бележник је дужан да упише идентификационе податке о зајмодавцу и зајмопримцу (име и презиме, јединствени матични број грађана, адресу пребивалишта или боравишта), као и податке о износу зајма, року враћања и валути новца.”.

**Члан 2.**

Овај закон ступа на снагу осмог дана од дана објављивања у „Службеном гласнику Републике Србије”.